Oeps! Spelfout op die vliegtuigFoto: Hong Kong Aviation Discussion Board Cathay Pacific, ŉ lugredery van Hongkong, moes ŉ vliegtuig onttrek weens ŉ spelfout aan die kant van die vliegtuig. Die woorde “Cathay Paciic” het aan die kant van die Boeing 777-367 gepryk. Die maatskappy se sosialemediaspan het vinnig die humor in die fout raakgesien en bevestig die vliegtuig word teruggestuur om weer geverf te word. Die foto is oorspronklik op die Hong Kong Aviation Discussion Board gepubliseer, ŉ Facebook-groep vir vliegtuigliefhebbers. Alhoewel die lugredery volhou die spelfout was slegs ŉ fout, is sommige persone onseker hoe dit kon gebeur. ŉ Ingenieur vir Haeco, ŉ instandhoudingsmaatskappy in die streek, het aan die South China Morning Post gesê die spasiëring is te akkuraat vir ŉ blote spelfout. “Ons het stensils. Daar sou ŉ oop spasie tussen die letters gewees het as dit regtig ŉ fout was.” Die vliegtuig was van Xiamen in China, waar Haeco instandhoudingswerk vir die lugredery doen, na Hongkong op pad. Dit het vroeg Woensdagoggend in Hongkong geland. Die vliegtuig is al sedert 2004 deel van die lugredery. Die fout sal waarskynlik die lugredery duisende uit die sak jaag om dit te herstel. Gebruikers op sosiale media het ook vinnig grappe gemaak oor die fout: I guess the ‘F’ isn’t working on someone’s keyboard… — derekzappia (@derekzappia) September 19, 2018 No f’s were given that day — Aghiad Haloul (@AghiadHaloul) September 19, 2018 Oops this special livery won’t last long! She’s going back to the shop! (Source: HKADB) pic.twitter.com/20SRQpKXET — Cathay Pacific (@cathaypacific) September 19, 2018